**Sovellusprojekti Moveatis, 2. väliesittely**

Aika Keskiviikko 26.4.2016 klo 14:15-15:45

Paikka Jyväskylän yliopisto, Agora, Auditorio 2

**Läsnä**

Projektiryhmä

Jarmo Juujärvi

Sami Kallio

Kai Korhonen (sihteeri)

Juha Moisio

Ilari Paananen

Ohjaajat

Jukka-Pekka Santanen

Antti Ekonoja

Opettajat

Hanna Kivimäki

Timber-ryhmä

Ismo Huhtiniemi

Paavo Itkonen

Joonas Lattu

Petteri Palojärvi

Seppo Tarvainen

Opesilta-ryhmä

**Muistio**

Muistio laadittu: 26.4.16

# Väliesittelyn esitys

Väliesittelyssään projektiryhmä esitteli projektiorganisaatiota, projektin taustaa ja tavoitteita, kehitettävän sovelluksen rakennetta ja kehitystyökaluja, projektin läpivientiä ja kehitettävän sovelluksen käyttöliittymää.

Projektiorganisaatio-osuudessa esiteltiin projektiryhmän jäsenet, tilaajan edustajat, ohjaajat, oheiskurssien tuntiopettajat sekä muut sidosryhmät.

Taustaa ja tavoitteita -osuudessa kerrottiin liikuntapedagogiikan laitoksella käytössä olevasta Lotas Observer -sovelluksesta. Lisäksi kerrottiin kehitettävän sovelluksen tavoitteista.

Sovelluksen rakenne ja kehitystyökalut -osiossa käytiin läpi sovelluksen kokonaisrakennetta ja sen käyttämiä rajapintoja. Lisäksi kerrottiin kehitystyössä ja sovellusprojektin hallinnassa käytettävistä työkaluista.

Läpivienti-osiossa esiteltiin projektin suunniteltua läpivientiä, käytänteitä ja prosessimallia. Prosessimallin kerrottiin pohjautuvan Scrum-prosessimalliin.

Käyttöliittymää esiteltäessä käytiin läpi sovelluksen eri näkymiä ja sovelluksen nykytilaa. Ryhmä näytti miten käyttäjä etenisi sovellusta käyttäessään, esitellen yleisölle sovelluksen tärkeimmät toiminnot.

# Väliesittelyn kysymykset

Ekonoja esitti kysymyksen siitä, onko yhteenvetosivun Gantt-kaaviossa huomioitu kohtia, joissa yksikään kategoria ei ole ollut päällä. Projektiryhmä ei ollut keskustellut asiasta tilaajan edustajien kanssa, eikä kokenut tätä tärkeänä ominaisuutena.

Opesilta-ryhmän Lauri esitti kysymyksen siitä, voiko yhteenvetosivulta palata observointinäkymään. Projektiryhmä oli keskustellut asiasta tilaajan edustajien kanssa, jotka olivat päättäneet, ettei tällaiselle ole tässä vaiheessa tarvetta. Usean observoinnin suorittaminen samassa sessiossa oli sovittu jatkokehityksen piiriin.

Ekonoja esitti kysymyksen siitä, voiko kategorioita muuttaa observoinnin aikana. Tällä hetkellä sovelluksen toteutus on sellainen, ettei kategorioita pysty muuttamaan menettämättä observointitietoja, mutta tarkoitus on muuttaa toteutusta niin, että kategorioita voi muokata observoinnin aikan observointitietoja menettämättä.

Santanen esitti kysymyksen projektissa kohdatuista haasteista. Kallio kertoi omien päivätöidensä olevan suuri viestinnän ja informaation kulun este. Korhonen lisäsi, että projektin aikataulu asettaa rajoitteita toteutettaville ominaisuuksille.

Opesilta-ryhmän Sisko esitti kysymyksen siitä, voiko observointitietoihin lisätä kommentteja. Tilaaja oli esittänyt toiveen tällaisesta ominaisuudesta, mutta se oli sovittu jatkokehityksen piiriin.

# Väliesittelyn palautteet

Santasen mukaan esitys oli kokonaisuutena hyvä ja aivan loppuesittelyn arvoinen kokonaisuus. Hän ohjasti ryhmää harkitsemaan olisiko käsitteitä esittävästä kaaviosta ja projektin läpiviennin kokemuksien kertomisesta hyötyä esityksessä. Lisäksi Santasella oli pari pientä korjausehdotusta esityksen ulkoasuun.

Ekonojan mielestä aihe oli mielenkiintoinen ja esitys kaiken kaikkiaan hyvä. Projektissa käytettävistä ohjelmista voisi kertoa muutamalla lauseella, jotta kuulijoilta ei odoteta liikaa aihealueen ja ohjelmistokehityksen tuntemusta.

Myös Kivimäen mielestä esitys oli kokonaisuutena hyvä ja aihe mielenkiintoinen. Ryhmä voisi kuitenkin harkita puheenvuorojen jakaantumista jäsenille, eikä hänelle käynyt esityksestä selväksi, että opettajaopiskelijat suorittavat observointeja yleensä toistensa tekemisistä, eivät omistaan.